***Д О Г О В О Р***

ЗА ПРОЕКТИРАЊЕ, НАБАВКА И МОНТАЖА НА ФОТОВОЛТАИЧНИ ПАНЕЛИ ЗА ПРОИЗВОДСТВО НА ЕЛЕКТРИЧНА ЕНЕРГИЈА ВО ТУТУНСКИ КОМБИНАТ АД ПРИЛЕП

Склучен на ден \_\_\_\_\_\_\_\_\_\_\_\_\_\_\_\_\_\_\_\_20223.помеѓу:

1. ТУТУНСКИ КОМБИНАТ АД ПРИЛЕП, ул. Прилепски бранители бр.85 Прилеп со ЕМБС 4018117 и ЕДБ 4021949119965, застапуван од генералниот извршен директор Кире Станкоски, во својство на Инвеститор.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_во својство на Изведувач,

1. ***ПРЕДМЕТ НА ДОГОВОРОТ***

1.1 Со овој Договор се утврдуваат меѓусебните права и обврски на Инвеститорот и Изведувачот во врска со проектирање, набавка и монтажа на фотоволтаични панели со вкупен капацитет до 1MW поставени, на лимен кров со изолација на објект (10 магацини) во сопственост на Тутунски комбинат АД Прилеп на површина од 7.372,60 м2, за производство на електрична енергија, по принципот клуч на рака и аплицирање, посредување, застапување пред органите на единиците на локалната самоуправа, ЕВН и Регулаторна Комисија за Енергетика Изведувачот и се обврзува да ги обезбеди сите согласности за проектот од надлежните институции.

1. ***ПРАВА И ОБВРСКИ НА ДОГОВОРНИТЕ СТРАНИ***

***2.1 Изработка на техничка документација за поставување на фотоволтаични панели***

2.1.1 Инвеститорот се обвзува да ги обезбеди сите информации, кои се неопходни за

извршување на предметот на договорот и истите ќе бидат навремено доставени до Изведувачот на негово барање.

2.1.2 Инвеститорот е должен да му достави на Изведувачот проектна задача, по потпишувањето на Договорот, како и да определи службено лице за технички контрола на документацијата и за тоа да го извести Изведувачот.

2.1.3 Изведувачот е должен:

- проектната задача, да ја користи како основа за отпочнување нa изработка на проектот предмет на овој договор;

- да изработиосновен проект со вклучена ревизија кои ги содржи, фаза архитектура, фаза градежно конструктивен дел – статика и фаза електрика, за поставување на фотоволтаични панели со капацитет до 1MW поставени на лимен кров со изолација на објект (10 магацини) во сопственост на Тутунски комбинат АД Прилеп со површина од 7.372,60 м2.

- да ги превземе сите потребни дејствија за добивање на решение за поставување односно водење на постапка за поврзување во систем за електро пренос (двонасочно броило)

- при проектирањето да се води сметка за поставеноста на модулите на покривот да биде под оптимален агол во согласност со косината на кровната конструкција, за да се овозможи максимално искористување на енергијата од сончевите зраци;

- покрај фотонапонските модули, потребно е да се предвидат и сите придружни делови од системот, водови, инвертор, контролери, приклучен ормар, главен прекинувач и двонасочен мерач на превземена и продадена електрична енергија во дистрибутувната електрична мрежа и на тој начин целосно и комплетно да се оформи фотонапонски он – грид систем

- системот да се проектира да работи синхронизирано и електричната енергија произведена од фотоволтаиците се поврзи на дистрибутивната мрежа

- пред да се отпочне со проектирање на системот треба да се изврши снимање на постојниот објект и да се земат во предвид постојните конструкции и инсталации, истите да се искористат или да се изврши нивна реконструкција, дислокација со потребни измени

- да соработува со Инвеститорот при изготвување на документацијата;

- да прифати сугестии во тек на изработката на проектот на лицето за техничка контрола на документацијата определено од страна на Инвеститорот;

- дa постапи по сите забелешки на Инвеститорот и Ревидентот, без право на надомест и во рок од 5 дена да ја достави комплетно коригираната документација.

- доколку Изведувачот не постапи по забелешките доставени од страна на Инвеститорот, истиот има право да не ја прифати извршената услуга и да не изврши исплата на надоместокот утврден во договорот.

- доставените проекти треба да добијат позитивна ревизија и да бидат заверени од страна на лиценцирана Ревизорска фирма.

- подземниот катастар за постоечките инсталации од надлежните институции обезбедува Изведувачот, а доколку е потребна дислокација и согласност од надлежните институции истото треба да биде изработено од страна на Изведувачот.

- обезбедувањето позитивно мислење за проектираниот степен на механичка отпорност, стабилност и сеизмичка заштита на градбата, од страна на субјект кој врши научноистражувачка дејност - научен институт специјализиран во областа на заштита на градби од сеизмички влијанија паѓа на товар на Изведувачот, доколку е тоа потребно.

- обезбедување на потврда за усогласеност енергетска ефикасност паѓа на товар на Изведувачот.

- Изведувачот се обврзува да ги обезбеди сите согласности за проектот од надлежните институции.

- Изведувачот е должен ревидираниот проект со останатите докуементи да ги достави до единицата на локалната самоуправа за добивање одобрение за градба

- Изведувачот е должен проектната документација која ја изработил да ги исполнува барањата на овој договор, македонските национални стандарди кои се прифатени хармонизирани стандарди и други технички прописи.

- Изведувачот е должен да достави известување до ЕВН за интенцијата, како и барање технички услови за поставување двонасочно броило

- Изведувачот е должен по изведбата да аплицира до Регулаторната Комисија за Енергетика за издавање Лиценца за производство.

- Изведувачот за добивање на одобренија, согласности, позитивни мислења за поставување на системот врз основа на овој Договор е овластен да аплицира кај соодветни институции и врши модификации на техничката документација до добивање согласност за поставување.

2.1.4 Изведувачот е должен проектната документација за поставување на фотоволтаици да бидат изработени во 4 (четири) комплетни оригинални примероци во конвенционална техника (хартија) и еден примерок во дигитализирана форма на ЦД(РБЕ и DWG формат),

Доставените проекти треба да добијат позитивна ревизија и да бидат заверени од страна на лиценцирана Ревизорска фирма.

Техничката документација да биде спакувана така да биде заштитена од евентуални промени во нејзината содржина.

***2.2 Набавка, монтажа на фотоволтаични панели и изведба на проектот***

2.2.1 Изведувачот е должен да постави фотоволтаични панели до 1MW на лимен кров со изолација на објект (10 магацини) во сопственост на Тутунски комбинат АД Прилеп со површина од 7.372,60 м2, согласно одобрената техничка документација од член 2.1 на овој Договор и доставената понуда, одредбите од Законот за градење и другите релевантни закони и подзаконски акти, како и согласно постојните стандарди и прописи во градежништвото.

2.2.2 За вршење на работите предмет на овој Договор, Изведувачот се обврзува да обезбеди стручни, квалификувани и овластени лица, согласно Законот за градење и подзаконските акти и согласно доставената понуда.

2.2.3 За извршување на работите предмет на овој договор, Изведувачот се обврзува да обезбеди, материјали, механизација и алати согласно стандардите и прописите за ваков вид на работи.

2.2.4 Изведувачот се обврзува да вградува материјал, опрема и инсталации согласно проектната документација, кои одговараат на македонските стандарди кои се во согласност со европските стандарди и атестиран од овластени институции, а атестите преведени на македонски јазик, да бидат доставени на Инвеститорот.

2.2.5 Изведувачот се обврзува да ја знае, практикува и следи сета важечка законска регулатива која е директно и/или индиректно поврзана со извршувањето на работите, а особено Законот за градење, како и било кој друг законски или подзаконски пропис кој би можело разумно да се очекува дека се однесува на извршувањето на конкретните работи.

2.2.6 Изведувачот ја испита локацијата и се запозна со локалните околности, посветувајќи посебно внимание на постоечките инсталации, постојната инфраструктура, постојните технички уреди, излези и поврзувања за електрична енергија, доводи итн. како и со можностите во однос на транспортот и складирањето и Изведувачот не може да се повикува на грешки и/или некомплетност на плановите или пресметките, дадени од страна на Инвеститорот.

2.2.7 Доколку при изведбата на предметните работи кои што се опфатени со техничката документација од член 2 на овој Договот, се појават дополнителни работи кои што треба да се направат, а истите не се опфатени во самата понуда, изведувачот е должен да го извести Инвеститорот за истите и по добиена писмена согласност за истите е должен да ги спроведе во целост.

2.2.8 Изведувачот е должен по писмен налог од Инвеститорот да ги изведе непредвидените и дополнителни работи, а кои се неопходни за целосно функционирање на системот, предмет на овој договор.

2.2.9 Изведувачот се обврзува за временскиот период додека се одвиваат работните задачи кај Инвеститорот, кои што се предмет на договорот, да се придржува и да ги применува одредбите од Законот за работни односи и од Законот за безбедност и здравје при работа, како и сите позитивни прописи и правила од областа на безбедност и здравје при работа и да ги превземе сите превентивни мерки согласно погоре цитираните прописи.

2.2.10 При изведба на предметните работи од страна на Изведувачот или лица ангажирани од него во просториите на Инвеститорот и во кругот на фабриката, во случај на предизвикана штета кај Инвеститорот или извршена кражба од страна на Изведувачот или лица ангажирани од него, Изведувачот е должен да ја надомести предизвиканата штета или штета од кражба по пријава од Инвеститорот, во спротивно ќе се превземат соодветни мерки пред надлежни органи во дражавата.

2.2.11 Изведувачот се согласува врз него или на лицата ангажирани од него при влез во фабриката за цигари да бидат легитимирани од обезбедувањето во фабриката, како и при влез и излез од фабриката за цигари да им се врши претрес, како што се врши претрес на вработените во Тутунски комбинат АД Прилеп.

1. ***РОКОВИ И ДОГОВОРНИ КАЗНИ***

3.1 Предметните услуги од овој Договор, Изведувачот се обврзува да ги заврши во рок не повеќе од \_\_\_\_\_\_\_\_\_\_\_\_\_ месеци сметано од денот на склучување на овој договор од двете договорни страни и тоа како следи:

- \_\_\_\_\_\_\_\_\_\_ изработка на техничка документација и обезбедување на одобрениеја, согласности и позитивни мислења,

- \_\_\_\_\_\_\_\_\_ месеци за изведба и завршување на проектот. (роковите се превземаат од понудата)

3.2 Роковите за изведба на проектот започнуваат да течат сметано од добивање на соодветна дозвола за поставување на проектот односно отпочнување со градба.

3.3 Во случај Изведувачот да не ги заврши во целост предметните работи до рокот наведен во претходните ставови од Договорот, истиот на Инвеститорот ќе му исплаќа договорна казна во износ од 2%(два промили) за секој ден задоцнување, но не повеќе од 5% од вкупната вредност на овој Договор.

3.4 Инвеститорот има право, по истекот на рокот за завршување на работите, предмет на овој договор, од конечната вредност на договорот да ги одбие пеналите од претходниот став.

3.5 Во случај на доцнење со изведба на работите, Изведувачот се обврзува покрај пеналите да ја надомести и реалната штетата на Инвеститорот која ја трпи, настаната поради ненавремено изведените работи.

1. ***ВРЕДНОСТ НА ДОГОВОРОТ И ПЛАЌАЊЕ***

4.1 Инвеститорот се обврзува за извршување на комплетната услуга, предмет на договорот, а согласно Понудата од Изведувачот, на Изведувачот да му исплати надоместок во вкупен нето износ од \_\_\_\_\_\_\_\_\_\_\_\_\_\_\_\_\_\_\_\_\_\_\_\_ денари, без вклучен ДДВ.

4.2 Цената е со вклучена царина, транспортни трошоци, монтажа, пуштање во работа, без вклучен ДДВ.

4.3 Испораката е франко Прилеп.

4.4 Цената е фиксна и договорните страни се согласуваат да не прават никакво зголемување на цената и дополнителни пресметки надвор од вредноста на договорот, освен во случај на дополнителни работи нарачани од Инвеститорот.

4.5 Во случај на промена на количество користен материјал и непредвидливи зголемувања на цените поради било која причина Изведувачот не може да бара зголемување на фиксната цена, освен во случаи кога Инвеститорот ќе направи значителни промени на концептот на проектот и техничката документација.

4.6 Во цената се вклучени сите набавки на материјали и услуги, трошоци за транспорт, прекувремна работа, дополнителни работни трошоци, такси, даноци и трошоци за тестирање на материјалите и стручно советување, експертиза, како и за сите пуштања во работа и работи што не се посебно споменати во договорната основа, но се неопходни за целосното и правилно извршување на Договорот и пуштање во употреба на опремата.

4.7 Фактурирањето ќе се одвива со следната динамика:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(согласно понудата)

1. ***ГАРАНЦИИ ЗА ИСПОЛНУВАЊЕ НА ДОГОВОРОТ***

5.1 Изведувачот се обврзува во рок од 10 дена сметано од потпишувањето на овој Договор да достави банкарска гаранција од првокласна македонска банка како обезбедување на авансното плаќање за износ од \_\_\_\_\_\_\_\_\_\_\_\_\_\_ (опционално доколку избраната понуда содржи авансно плаќање)

5.2 Изведувачот е должен во рок од 10 дена сметано од потпишувањето на овој Договор да достави банккарска гаранцијза за квалитетно извршување на Договорот во износ од 10% од вредноста на склучениот договор (со вклучен ДДВ).

5.3 Договорот се смета за склучен и ќе влезе во сила по доставување на банкарска гаранција за обезбедување на авансно плаќање и банкарска гаранција за квалитетно извршување на договорот.

Потпишаниот договор без доставена банкарска гаранција ќе се смета дека не е склучен.

5.4 Гаранцијата за квалитетно извршување на Договорот и гаранцијата за обезбедување на авансното плаќање се доставува во вид на банкарска гаранција во валута која гласи Договорот во писмена форма, издадена од банкарска институција, резидентна во Р.Македонија, по слободен избор на Изведувачот.

5.5 Гаранцијата за квалитетно извршување на Договорот и гаранцијата за авансно плаќање ќе бидат со важност 14 дена после денот на Техничкиот преглед/прием и Записникот на Надзорниот орган.

5.6 Гаранцијата за квалитетно извршување на Договорот и гаранцијата за авансно плаќање ќе бидат наплатени доколку Изведувачот не го изврши предметот на Договорот навремено или доколку не прифати да направо корекции за забелешките кои ќе ги утврди Инвеститорот и Надзорниот орган, а особено во случај ако:

- не ги почитува правилата и прописите за изведба на ваков тип на градба

- не прифати да направи корекции за забелешките (кои се однесуваат на изведбата на работите) укажани од Инвеститорот и Надзорниот орган

- не вградува материјали согласно описите зададени во предмерот, проектот и техничката документација и не доставува сертификати и атести за квалитетот на материјалите и опремата

- направи измени и/или отстапувања од техничката документација без согласност на Инвеститорот и Надзорниот орган

- не го почитува рокот а изведување на работите

- доколку се утврди дека динамиката на работа нема да може да обезбеди навремено извршување на овој Договор

5.7 Доколку договорот е целосно реализиран согласно договореното, банкарската гаранција за квалитетно извршување на договорот и гаранцијата за авансно плаќање Инвеститорот му ја враќа на Изведувчот во рок од 14 дена од целосното реализирање на договорот.

1. ***КВАЛИТЕТНО ИЗВРШУВАЊЕ НА ДОГОВОРОТ***

6.1 Квалитетот на опремата од овој Договор мора да одговара на техничките карактеристики на производителот.

6.2 Квалитетот го гарантира Изведувачот во рамки на утврдените стандарди на производителот.

6.3 Во текот на примопредавањето се утврдува квалитетот и техничката исправност, комплетноста на опремата од овој договор, како и функционалност на целиот систем согласно техничката документација, кое записнички се констатира од двете договорни страни.

6.4 Доколку инсталираната нова опрема, предмет на овој договор, не ги исполнува бараните параметри и карактеристики од проектната и техничката документација, Изведувачот е должен да ја надомести штетата која ќе ја трпи Инвеститорот поради нефукционалност на системот, а поради кои договорните страни стапија во меѓусебни облигациони односи.

1. ***ГАРАНТЕН ПЕРИОД И СЕРВИСИРАЊЕ***

7.1 Изведувачот се обврзува предметните услуги и работи од овој договор да ги изврши професионално и квалитетно согласно сите потребни стандарди и правила и позитивни прописи.

7.2 За извршените работи предмет на договорот, Изведувачот дава гарантен рок за квалитет и гарантира за комплетно и непречено функционирање на опремата без дефекти за период од \_\_\_ (\_\_\_) години (\_\_\_\_\_\_месеци) од денот на примопредавање на опремата но не подолго од \_\_\_\_\_\_\_\_ месеци сметано од денот на Техничкиот прегелед и Завршниот извештај од Надзорниот орган. (согласно понудата)

7.3 Во случај на појавување на недостатоци, дефекти, кои го оневозможуваат редовното користење на системот, на барање на Инвеститорот, Изведувачот е должен во рок од 24 часа да се јави и да изврши преглед на опремата и да го отклони истиот во најкус можен рок.

7.4 Изведувачот е должен на свој трошок да ги отстрани сите недостатоци што ќе се покажат во текот на гарантниот рок.

7.5 Обврските од претходниот став, за бесплатно санирање и отклонување на дефекти во гарантиот рок, не се однесуваат на редовното сервисирање на системот.

7.6 Доколку Изведувачот не се јави на повикот да ги отстрани настанатите дефекти и недостатоци настанати во гарантниот период, или не ги отстрани во определениот рок, Инвеститорот има право отстранувањето на недостатоците и дефектите да го довери на друг изведувач, а направените трошоци да го задолжи Изведувачот доколку не постапи согласно обврската од овој член.

7.7 Гаранцијата важи под услови на правилна употреба на опремата (наведена во гарантниот лист издаден од продавачот). Рекламација на квалитетот на опремата предмет на овој Договор се поднесува во времетраењето на гарантниот рок.

7.8 По истекот на гарантниот период Изведувачот е должен да обезбедува резервни делови на Инвеститорот за опремата која е предмет на овој Договор во период од 5 (пет) години.

7.9 Изведувачот е должен да му ги предаде сите потребни исправи за докажување на пропишаниот квалитет за вградените градежни материјали, атести од вградената опрема издадени од овластени институции.

1. ***НАДЗОР И КОНТРОЛА НА ИЗВРШУВАЊЕ НА РАБОТИТЕ***

8.1 Инвеститорот преку надзорен орган именуван од негова страна има право да врши стручен надзор и контрола над извршувањето на работите на Изведувачот заради проверување на нивното уредно извршување, особено во поглед на видот, количеството и квалитетот на работите, на материјалите и опремата, запазување на предвидените рокови, како и друга контрола од страна на надзорот согласно Закон и подзаконски акти.

8.2 Инвеститорот писмено ќе го извести Изведувачот за надзорниот орган.

8.3 Забелешките во поглед на начинот на изведување на работите на квалитетот на употребениот материјал и опрема, или на текот на изведувањето на работите, Инвеститорот без одлагање ќе му ги соопшти на Изведувачот. Сите забелешки и наоди од Инвеститорот се запишуваат во градежниот дневник или се соопштуваат во писмена форма.

8.4 Изведувачот е должен да му овозможи на Инвеститорот и Надозорниот орган постојан надзор и контрола.

8.5 Изведувачот е должен да постапи по сите барања од Инвеститорот и Надзорниот орган поднесени во врска со вршењето на надзорот и контролата.

1. ***РАСКИНУВАЊЕ НА ДОГОВОРОТ***

9.1 Инвеститорот има право да го раскине договорот поради неисполнување на обврските на Изведувачот, а особено:

* Изведувачот неоправдано не започне со работа или по своја вина ги прекинал работите и неоправдано ги одолговлекува
* Работите се изведуваат неквалитетно и ненавремено
  1. Под квалитетно изведување на работите се подразбира:
* Изведување на работите согласно правилата на струката, постојните прописи и стандарди во електротехниката и термотехниката
* Квалитетот на изведба на работите да одговара на описот на позициите содржани во техничката и проектната документација
* Материјалите што ќе се вградуваат да бидат согласно описите во техничката и проектната документација, атестирани од овластени институции и да одговараат на пропишаните стандарди, а доколку се вградуваат еквиваленти на специфицирани материјали, истите да одговараат на бараните стандарди.

9.3 Инвеститорот е должен, по констатирањето на настапување на некоја од причините за раскинување на договорот, без одлгање писмено да го предупреди.

9.4 Изведувачот во дополнително оставениот рок да ја отстрани причината.

9.5 Доколку Изведувачот во дополнително оставениот рок не ја отстрани

причината за раскинување, Инвеститорот може да го раскине Договорот.

9.6 Инвеститорот е должен раскинувањето на Договорот, да му го соопшти писмено на Изведувачот без одлагање.

9.7 За ден на раскинување на Договорот се смета денот кога Изведувачот ја примил писмената изјава за раскинување на Договорот.

9.8 Во случај на раскинување на овој Договор, Инвеститорот и Изведувачот изготвуваат Записник за примопредавање на изведените работи до фаза до која се изведени, чиј составен дел се Технички извештај и Записник од Надзорниот орган.

9.9 Инвеститорот има право веднаш да го раскине овој договор доколку над Изведувачот се спроведува претходна стечајна постапка и/или стечајна постапка, како и да ги активира средствата за обезбедување – банкарската гаранција за авансно плаќање.

9.10 Договорот може да се раскине и пред неговото извршување, со претходна согласност на двете договорни страни, доколку тој не одговара на целите поради кои договорните страни стапиле во меѓусебни облигациони односи, под услови предвидени со Законот за облигациони односи.

1. ***КВАЛИТАТИВЕН И КВАНТИТАТИВЕН ПРИЕМ***

10.1 Веднаш по завршувањето на работите, предмет на овој Договор, Изведувачот до Инвеститорот ќе достави писмено известување дека работите се завршени.

10.2 Изведувачот изработува писмен извештај за изведените работи.

10.3 Технички преглед на изведените работи и вградената опрема како и функциналност на опремета и системот воопшто ќе се изврши во присуство на Изведувачот, Инвеститорот и Надзорниот орган и за тоа се составува записник.

10.4 Изведувачот е должен на денот на одржувањето на техничкиот преглед да ја даде на увид целокупната документација.

10.5 Евентуалните забелешки констатирани при техничкиот преглед, Изведувачот мора да отстрани најдоцна за 10 дена по техничкиот преглед, односно според роковите од Записникот за технички преглед.

1. ***ГРАДЕЖЕН ДНЕВНИК И ГРАДЕЖНА КНИГА***

11.1 Изведувачот е должен во текот на извршувањето на работите уредно да ги води градежниот дневник и градежната книга во која се внесуваат податоците за видот и количините на извршените работи.

11.2 Реалните количини ќе се утврдат во градежниот дневник и градежната книга потврдени и одобрени од надзорниот орган.

11.3 Конечната вредност на извршените работи ќе се утврди согласно реалните количини утврдени во градежната книга.

1. ***ПРЕОДНИ И ЗАВРШНИ ОДРЕДБИ***

12.1 Договорот стапува во сила веднаш по неговото потпишување од страна на двете договорни страни и доставени Банкарски гаранци согласно овој Договор.

12.2 Изведувачот има обврска да го потпише договорот во рок од 3 дена од денот на добивање на одлука за избор на најповолна понуда и договорот и истиот да му го врати на Договорниот орган.

12.3 Измени и дополнувања на Договорот можат да се вршат со заедничка согласност на договорните страни по писмен пат во форма на Анекс кон основниот договор. Секоја измена на условите од договорот која нема да биде во форма на Анекс кон основниот договор нема да ги обврзува договорните страни.

12.4 За се што не е предвидено со овој договор ќе се применуваат одредбите од Законот за облигациони односи и позитивните законски прописи во Република С. Македонија.

12.5 Инвеститорот и Изведувачот се согласни ниту една договорна страна да не биде одговорна кон друга за губиток, повреда или неизвршување на одредбите од овој договор, кои се предизвикани од виша сила.

12.6 Под виша сила се подразбира она што е регулирано со Законот за Облигациони односи.

12.7 Договорните страни се обврзуваат писмено да ја известат другата договорна страна, во случај на стапување на виша сила и ќе договорат нови услови за исполнување и раскинување на договорот.

12.8 Договорните страни се обврзува овој договор да го чуваат како деловна тајна и дека за периодот додека трае договорот, а и по престанок на важење на договорот да ги чуваат како тајна сите податоци и информации со кои страните се запознаени за време на разговори, преговори,договори или за време на соработка на страните.

12.9 Договорните страни се согласни да ги применат највисоките стандарди за етичко и законито однесување за време на реализација на овој Договор.

12.10 Во случај на спор, кој не може да се реши спогодбено помеѓу договорените страни, ќе решава надлежниот Основен Суд во Прилеп.

12.11 Договорот е изработен во четири (4) истоветни примероци од кои 2 (два) се за Изведувачот, а 2 (два) се за Инвеститорот.

ДОГОВОРНИ СТРАНИ:

|  |  |  |
| --- | --- | --- |
| ИЗВЕДУВАЧ: |  | ИНВЕСТИТОР:  ТУТУНСКИ КОМБИНАТ А.Д. Прилеп  Генерален извршен директор  Кире станкоски |